Alpes Cottiae

Alpes Cottiae var en romersk provins, en av tre små provinser som lå i Alpene mellom dagens Frankrike og Italia. Dets navn er bevart i det moderne stedsnavnet De cottiske Alpene. I antikken var provinsens fremst plikt å beskytte kommunikasjonen gjennom fjellovergangene i Alpene.

Alpes Cottiae grenset til Gallia Narbonensis i vest, Alpes Maritimae i sør, Italia i øst, og Alpes Graiae i nord. Provinshovedstaden var Segusio (dagens Susa i Piemonte).

 Historie 
Provinsen hadde sin opprinnelse i et lite kongerike kontrollert av Donnus, hersker av de lokale liguiske stammer i området på midten av 100-tallet f.Kr. Disse stammene tidligere motsatt seg romerne, men inngikk deretter fred med Julius Cæsar. Provinsens navn er derimot fra Marcus Julius Cottius, dennes sønn og etterfølger. Hans rike ble lagt inn under Romerriket under Augustus og gjort til prefekt. Dennes sønn, som også het Marcus Julius Cottius fikk tittelen konge av keiser Claudius, og styrte provinsen som et klientkongedømme. 

Ved Cottius’ død annekterte keiser Nero hans kongerike til den romerske provinsen Alpes Cottiae., John Lemprière, G. & Carvill, C. (1831): Bibliotheca classica or A classical dictionary, s. 414 Guvernørene av provinsen var prefekter fra klassen equites.

 Bosetninger i Alpes Cottiae  
 Ad Fines (Malano) («mansio», tollstasjon)
 Ocelum (Celle) («oppidum», keltisk landsby)
 Ad Duodecimum (S. Didier) («mutatio»)
 Segusio (Susa) (hovedstad)
 Venausio (Venaus) (oppidum)
 Excingomago (Exilles) (oppidum, muligens Donnos hovedstad) 
 Caesao / Goesao (Cesana Torinese) («castrum»)
 Ad Martes Ultor (senere keiserdømmets «Ulcense») (Oulx) («castrum»)
 Brigantium (Briançon på fransk side) (mansio)
 Mons Matronae (fjellpasset Col de Montgenèvre)

 Referanser 

 Litteratur 
 Bechert, Tilmann (1999): Die Provinzen des römischen Reiches: Einführung und Überblick. von Zabern, Mainz.
 Bartolomasi, Natalino (1975): Valsusa Antica . Alzani
 Prieur, J. (1968): La province romaine des Alpes Cottiennes, Villerbaune, Lyon.

Kategori:Romerske provinser
Kategori:Italias geografi